Eschweiler

Eschweiler (Ascvilare in latino, Aischwiele in su dialecto) es un urbe in Rhenania occidental in le Region urban de Aquisgrano in Rhenania del Nord-Westfalia in Germania con circa 56.000 habitantes (2017).

Le citate es ubicate a 15 km del frontiera inter Germania e Belgica e Nederlandia. Le fluvio Inde passa per le area urban. Alicun citates vicin son Aquisgrano, Aldenhoven, Alsdorf, Langerwehe, Würselen e Stolberg. Eschweiler se trova apud le duo autostratas A 4 (exitos Eschweiler-West, Eschweiler-Ost, e Weisweiler) e A 44 (exitos Broichweiden, Alsdorf-Hoengen, e Aldenhoven). Illo ha sex stationes ferroviari: Eschweiler Hbf''' (station central), Eschweiler-West, Eschweiler-Talbahnhof, Eschweiler-Nothberg, Eschweiler-Weisweiler, e Eschweiler-St. Jöris).

Eschweiler ha belle castellos, castellos circumferite de aqua, ruinas de castellos, le laco artificial Blausteinsee'', un campo de golf e es un citate importante de carneval. Su dialecto pertine al ripuarie.

Su infrastructura imbracia un central electric de lignite, industria metallurgic, industria chemic, e un caserna militar.

Le codice postal pro omne casas de habitation es 52249. Le prefixo telephonic es 02403 (international +49 2403).

Ab 1801 usque 1814 existeva le canton de Eschweiler in le parte occupate per Francia de Germania.

 Quartieros 
Quartieros urban es, in ordine alphabetic, Bergrath, Bohl, Dürwiß, Fronhoven, Hastenrath, Hehlrath, Hücheln, Kinzweiler, Neu-Lohn, Nothberg, Röhe, Scherpenseel, St. Jöris, Volkenrath, Weisweiler, e Wilhelmshöhe.

In le seculo 20, plure quartieros de Eschweiler esseva detruite a cause de minas a celo aperte de lignite: Erberich, Langendorf, Laurenzberg, Lohn, Lürken, Pützlohn, e Velau.

 Native de Eschweiler 
 Franz Reuleaux, 1829 - 1905
 Martin Schulz, 1955
 Claus Killing-Günkel, 1963

Vide etiam
 Area Eschweiler-Stolberg

Categoria:Citates in Rhenania del Nord–Westfalia
!
Categoria:Localitates in le region urban de Aquisgrano